CELEX: 32020D1114
Language: fi
Date: 2020-07-23 00:00:00
Title: Neuvoston täytäntöönpanopäätös (EU) 2020/1114, annettu 23 päivänä heinäkuuta 2020, Eurojustin työjärjestykseen tehtävien muutosten hyväksymisestä

29.7.2020   
               
               
                  FI
               
               
                  Euroopan unionin virallinen lehti
               
               
                  L 244/13
               
            
         NEUVOSTON TÄYTÄNTÖÖNPANOPÄÄTÖS (EU) 2020/1114,
         annettu 23 päivänä heinäkuuta 2020,
         Eurojustin työjärjestykseen tehtävien muutosten hyväksymisestä
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Euroopan unionin rikosoikeudellisen yhteistyön virastosta (Eurojust) ja neuvoston päätöksen 2002/187/YOS korvaamisesta ja kumoamisesta 14 päivänä marraskuuta 2018 annetun Euroopan parlamentin ja neuvoston asetuksen (EU) 2018/1727 (1) ja erityisesti sen 5 artiklan 5 kohdan,
         ottaa huomioon 20 päivänä joulukuuta 2019 hyväksytyn Eurojustin työjärjestyksen (2),
         sekä katsoo seuraavaa:
         
                     (1)
                  
                  
                     Eurojustin kollegio, jäljempänä ’kollegio’, voi muuttaa Eurojustin työjärjestystä, jäljempänä ’työjärjestys’, samaa menettelyä noudattaen johtokunnan tai kollegion jäsenten kolmasosan ehdotuksesta asetuksen (EU) 2018/1727 5 artiklan 5 kohdan ja työjärjestyksen 18 artiklan mukaisesti. Neuvosto hyväksyy tällaiset työjärjestyksen muutokset täytäntöönpanosäädöksillä.
                  
               
                     (2)
                  
                  
                     Kollegio hyväksyi ehdotukset työjärjestyksen muutoksiksi asetuksen (EU) 2018/1727 5 artiklan 5 kohdan mukaisesti 14 päivänä heinäkuuta 2020.
                  
               
                     (3)
                  
                  
                     Neuvoston olisi hyväksyttävä työjärjestykseen tehtävät muutokset.
                  
               
                     (4)
                  
                  
                     Asetus (EU) 2018/1727 ei sido Tanskaa, eikä Tanska sen vuoksi osallistu tämän päätöksen, jolla pannaan täytäntöön asetus (EU) 2018/1727, hyväksymiseen eikä soveltamiseen.
                  
               
                     (5)
                  
                  
                     Asetus (EU) 2018/1727 sitoo Irlantia, ja sen vuoksi Irlanti osallistuu tämän päätöksen, jolla pannaan täytäntöön asetus (EU) 2018/1727, hyväksymiseen ja soveltamiseen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Hyväksytään tähän päätökseen liitetyt muutokset Eurojustin työjärjestykseen.
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 23 päivänä heinäkuuta 2020.
            
               
                  Neuvoston puolesta
               
               
                  Puheenjohtaja
               
               M. ROTH
            
         
         
            (1)  EUVL L 295, 21.11.2018, s. 138.
         
            (2)  EUVL L 50, 24.2.2020, s. 1.
      
      
         
            LIITE
            EUROJUSTIN TYÖJÄRJESTYKSEN MUUTOKSET
            EUROJUSTIN KOLLEGIO, joka
            ottaa huomioon Euroopan unionin toiminnasta tehdyn sopimuksen ja erityisesti sen 85 artiklan,
            ottaa huomioon Euroopan unionin rikosoikeudellisen yhteistyön virastosta (Eurojust) ja neuvoston päätöksen 2002/187/YOS korvaamisesta ja kumoamisesta 14 päivänä marraskuuta 2018 annetun Euroopan parlamentin ja neuvoston asetuksen (EU) 2018/1727 (1), jäljempänä ’Eurojust-asetus’, ja erityisesti sen 5 artiklan 5 kohdan,
            ottaa huomioon Eurojustin työjärjestyksen (2), jonka neuvosto hyväksyi 19 päivänä joulukuuta 2019 annetulla täytäntöönpanopäätöksellä (EU) 2019/2250 (3) ja jonka kollegio hyväksyi 20 päivänä joulukuuta 2019, jäljempänä ’työjärjestys’, ja erityisesti sen 2, 3, 5 ja 18 artiklan,
            sekä katsoo seuraavaa:
            Eurojust-asetuksen 5 artiklan 5 kohdan ja työjärjestyksen 18 artiklan mukaisesti kollegio voi samaa menettelyä noudattaen muuttaa Eurojustin työjärjestystä johtokunnan tai kollegion jäsenten kolmasosan ehdotuksesta. Muutokset tehdään kollegion jäsenten kahden kolmasosan enemmistöllä. Jos sopimukseen ei päästä kahden kolmasosan enemmistöllä, päätös tehdään yksinkertaisella enemmistöllä kollegion seuraavassa kokouksessa.
            Jäsenvaltiot ovat toteuttaneet joukon poikkeuksellisia ennaltaehkäiseviä ja suojaavia toimenpiteitä covid-19-pandemian johdosta. Toimenpiteiden takia kollegion jäsenten on ollut hyvin vaikeaa tai mahdotonta olla fyysisesti läsnä Eurojustin tiloissa tai muualla pidetyissä kollegion kokouksissa. Tämä puolestaan on hankaloittanut työjärjestyksen 6 artiklan 1 kohdassa edellytetyn päätösvaltaisuuden saavuttamista sekä kollegion virallisten kokousten pitämistä ja päätöksenteon varmistamista.
            On osoittautunut tarpeelliseksi, että toimielimen toiminnan jatkumisen varmistamiseksi työjärjestyksessä sallitaan kollegion pitää kokouksiaan esimerkiksi videoneuvottelujen kaltaisten teknisten apuvälineiden avulla, jos poikkeukselliset tapahtumat tai olosuhteet, joihin kollegion jäsenet eivät voi vaikuttaa, estävät kollegiota kokoontumasta työjärjestyksen 2 ja 3 artiklan sekä 5 artiklan 2 kohdan ja 6 artiklan 1 kohdan vaatimusten mukaisesti,
            ON PÄÄTTÄNYT SEURAAVAA:
            
               1 artikla
               Työjärjestyksen muutokset
               Muutetaan työjärjestyksen 2 artikla seuraavasti:
               
                            
                        
                        
                           Lisätään uusi 13 kohta:
                           
                              ”Kollegion kokoukset, joissa valitaan puheenjohtaja, voidaan tämän työjärjestyksen 5 artiklan 2 kohdan toisen kohdan vaatimusten mukaisesti järjestää esimerkiksi videoneuvottelujen kaltaisten teknisten apuvälineiden avulla. Näiden teknisten apuvälineiden avulla kollegion jäsenten on voitava äänestää anonyymisti ja sähköisesti luottamuksellisuuden takaamiseksi ja heidän osallistumisensa äänestykseen on voitava todentaa. Tämän artiklan muita määräyksiä sovelletaan näihin kokouksiin soveltuvin osin.”
                           
                        
                     Muutetaan työjärjestyksen 3 artikla seuraavasti:
               
                            
                        
                        
                           Korvataan 3 kohta seuraavasti:
                           
                              ”Tämän työjärjestyksen 2 artiklan 3–13 kohdassa tarkoitettua puheenjohtajan valintamenettelyä sovelletaan soveltuvin osin varapuheenjohtajien valintaan, sanotun kuitenkaan rajoittamatta tämän artiklan 4 kohdan soveltamista.”
                           
                        
                     Muutetaan työjärjestyksen 5 artikla seuraavasti:
               
                            
                        
                        
                           Lisätään 2 kohtaan toinen kohta seuraavasti:
                           
                              ”Jos poikkeukselliset tapahtumat tai olosuhteet, joihin kollegion jäsenet eivät voi vaikuttaa (ylivoimainen este), estävät kollegiota kokoontumasta työjärjestyksen tämän kohdan vaatimusten mukaisesti, kollegio voi tämän työjärjestyksen 7 artiklan mukaisesti päättää, että se pitää kokouksiaan esimerkiksi videoneuvottelujen kaltaisten teknisten apuvälineiden avulla. Tällaisen toimenpiteen kesto määritellään kollegion päätöksellä. Asiaa koskeva kollegion päätös voidaan uusia niin kauan kuin poikkeukselliset tapahtumat tai olosuhteet (ylivoimainen este) ovat meneillään tai voimassa. Tällaisia kollegion kokouksia voidaan järjestää sillä edellytyksellä, että käytettävien teknisten apuvälineiden avulla kollegion jäsenet voidaan tunnistaa ja nämä voivat osallistua keskusteluun siten, että varmistetaan asioiden käsittelyn kollegisuus. Tämän työjärjestyksen 5 ja 6 artiklan määräyksiä sovelletaan näihin kokouksiin soveltuvin osin.”
                           
                        
                     
            
               2 artikla
               Voimaantulo ja julkaiseminen
               Nämä Eurojustin työjärjestyksen muutokset tulevat voimaan päivänä, jona ne hyväksytään.
               Nämä työjärjestyksen muutokset julkaistaan Euroopan unionin virallisessa lehdessä.
            
            
               (1)  EUVL L 295, 21.11.2018, s. 138.
            
               (2)  EUVL 50, 24.2.2020, s. 1.
            
               (3)  EUVL 336, 30.12.2019, s. 309.